12. Redovna Skupština Lokalne akcijske grupe Vuka – Dunav, održana je 29. lipnja 2018. godine, u 11:30 sati, u Hrvatskom domu Općine Antunovac te je sačinjen slijedeći

**ZAPISNIK**

Utvrđeno je da su temeljem odredbi zakona o udrugama u cijelosti ispunjeni uvjeti za sazivanje i održavanje ove Skupštine.

Prije prelaska na Dnevni red 12. Izborne Skupštine utvrđena je nazočnost članova LAG-a Vuka – Dunav to kako slijedi:

1. Ana Buljan, KUD „I. K. Adamović“ Čepin
2. Krunoslav Ižaković, C.U.S. d.o.o., p.p. Dajana Sušec
3. Davor Tubanjski, Općina Antunovac
4. Stipe Modrić, Udruga veterana vojne policije iz Domovinskog rata Osječko-baranjske županije, Čepin,
5. Marjan Tomas, Općina Vladislavci,
6. Miroslav Gici, OPG Gici,
7. Ivan Jazbec, EKO Jazo d.o.o.,
8. Marija Horvatek, KUD „Klasje Slavonije“ Antunovac,
9. Tomislav Duk, OŠ „Antunovac“,
10. Zdenko Đerđ, PVZ „Fructus“, Antunovac,
11. Domagoj Tokić, NK Vitez 92,
12. Damir Maričić, Općina Vuka,
13. Marijana Junušić, Općina Ernestinovo,
14. Dalibor Gici, OPG Gici,
15. Davor Hržica, Domaća radinost Hržica,
16. Milan Nešić, OPG Nešić Milan,
17. Jasminka Brandis, BZ Medena kuća,
18. Ljubica Šunić, OPG Šunić,
19. Ivan Horvatek, OPG Horvatek Ivan,
20. Gojko Leventić, OPG Gojko Leventić
21. OPG Marija Ivšan, Marija Ivšan
22. OPG Maričić, Damir Maričić
23. OPG Milenko Biloš, Milenko Biloš
24. OPG Mario Vila, Mario Vila
25. Općina Čepin, Ivan Žeravica
26. Siniša Bulajić, PORC.

Nakon uvodne riječi Predsjednik LAG-a Vuka – Dunav, Davora Tubanjskog, usvojen je sljedeći

**DNEVNI RED**

1. Otvaranje Skupštine,
2. Izbor radnih tijela:

* zapisničara
* ovjerovitelja zapisnika,

1. Usvajanje zapisnika s 11. redovne skupštine LAG-a Vuka – Dunav,
2. Odluka o usvajanju financijskog izvješća za 2017. godinu,
3. Odluka o usvajanju izvješća o radu za 2017. godinu,
4. Odluka o izmjeni predstavnika NK „Vitez 92“ Antunovac u Upravnom odboru LAG-a Vuka-Dunav,
5. Odluka o produžetku LAG Natječaja za Tip Operacije 1.3.3.,
6. Odluka o imenovanju članova Povjerenstva za otvaranje prijava projekata,
7. Odluka o izmjeni članova Ocjenjivačkog odbora,
8. Odluka o izmjeni zamjenskih članova Ocjenjivačkog odbora LAG-a,
9. Odluka o iznosu naknade za članove Ocjenjivačkog odbora,
10. Odluka o odobrenju internih procedura LAG-a, kontrolne liste i popratne dokumentacije za Tip operacije 1.3.3. „Potpora malih poljoprivrednih gospodarstava“
11. Odluka o osnivanju tijela nadležnog za prigovore,
12. Informiranje o raspisanom LAG natječaju za TO 1.3.3., Podmjeru 6.3.1.,
13. Razno.

**Ad1: OTVARANJE SKUPŠTINE**

Predsjednik LAG-a Vuka – Dunav uputio je pozdrav svim nazočnima i zahvalio im se na dolasku. Budući da Skupštini nije nazočila natpolovična većina, Predsjednik se pozvao na članak 24. Statuta LAG-a Vuka – Dunav, te odgodio početak zasjedanja 30 minuta. Nakon propisanog vremena, Skupština je započela s radom, jer je više od 1/3 ukupnog broja članova bilo prisutno.

**Ad2: IZBOR RADNIH TIJELA**

Prije prelaska na ostale točke dnevnog reda, Predsjednik LAG-a predložila je sljedeći izbor radnih tijela:

* Za zapisničara – Ivana Čik
* Za ovjerovitelje zapisnika –Zdenko Đerđ, Davor Tubanjski

Prijedlog izbora radnih tijela jednoglasno je usvojen.

**Ad3: USVAJANJE ZAPISNIKA SA 11. REDOVNE SKUPŠTINE LAG-a VUKA – DUNAV**

Članovima LAG-a Vuka – Dunav na usvajanje je dan Zapisnik s 11. Redovne skupštine te je otvorena rasprava. Budući da rasprave nije bilo, Predsjednik LAG-a daje Zapisnik na glasanje. Zapisnik je jednoglasno usvojen.

**Ad4: ODLUKA O USVAJANJU FINANCIJSKOG IZVJEŠĆA ZA 2017. GODINU**

Predsjednik LAG-a otvara ovu točku dnevnog reda, te riječ prepušta zaposlenici LAG-a, Ivani Šariri koja upoznaje članove Skupštine s financijskim izvješćem za proteklu godinu. Naglašeno je da je zakonska obveza udruge podnijeti izvješće svojim članovima do 30. lipnja tekuće godine. Također, predstavljene su najbitnije stavke financijskog izvješća. Glavnina prihoda je bila iz EU fondova, u sklopu mjere 19, podmjere 19.2., 19.3., 19.4., te od od predfinanciranja od strane Osječko-baranjske županije. Što se tiče rashodovne strane, većina prihoda utrošena je na plaće zaposlenika, te materijalne troškove ureda. Nakon izlaganja točka je dana na glasanje te je jednoglasno usvojena.

**Ad5: ODLUKA O USVAJANJU IZVJEŠĆA O RADU ZA 2017. GODINU**

Voditeljica LAG-a Ivana Čik, članovima Skupštine predstavlja Izvješće o radu za proteklu godinu. U 2017. godini LAG je, uz redovno poslovanje, provodio projekt INA Zeleni pojas, te ušao u partnerstvo s Općinama Antunovac i Vladislavci za provedbu projekta Zaželi, Snaga žene-skrbim za druge, brinem za sebe, kroz koji je zaposleno ukupno 25 žena, od kojih je 2 žene zaposleno preko LAG-a. Također, spomenut je projekt suradnje s Finskom, te su članovi poznati s informacijom da su pregovori oko suradnje obustavljeni iz razloga što RH nije imala uređena pravilnike za razvijanje projekata suradnje. Isto tako, LAG Vuka-Dunav u 2017. godini započeo je s prikupljanjem prijava za Osposobljavanje za proizvođača/icu ratarskih kultura. Osposobljavanje je dovršeno u 2018. godini, a pohađalo ga je 6 polaznika. LAG je sufinancirao polaznike sa 600 kuna pop polazniku, dok su članovi LAG-a sufinancirani sa još dodatnih 200 kuna. Program osposobljavanja verificiran je od Ministarstva znanosti, obrazovanja i sporta. Nakon izlaganja, točka je dana na glasanje te je jednoglasno usvojena.

**Ad6: DONOŠENJE ODLUKE O USVAJANJU IZVJEŠĆA O RADU ZA 2017. GODINU,**

Nakon što je Predsjednik LAG-a otvorio i ovu točku dnevnog reda, riječ je prepustio Voditeljici LAG-a koja je izložila članovima Skupštine Izvješće o radu za 2017. godinu.

Nakon izlaganja Voditeljice LAG-a, Predsjednik LAG-a Davor Tubanjski ovu točku dnevnog reda daje na raspravu. Budući da rasprave nije bilo, točka je dana na glasovanje i jednoglasno je prihvaćena.

**Ad7: ODLUKA O IZMJENI PREDSTAVNIKA NK „VITEZ 92“ ANTUNOVAC U UPRAVNOM ODBORU LAG-A VUKA – DUNAV**

Predsjednik LAG-a prepušta riječ Voditeljici LAG-a. Voditeljica LAG-a upoznala je članove Skupštine sa izmjenama koje nastale u NK „Vitezu 92“, te da je sada u članstvu LAG-a, umjesto Zlatka Matijevića, predstavnik Domagoj Tokić. Kako nije bilo rasprave po točki dnevnog reda, točka je dana na glasanje te je jednoglasno usvojena

**Ad8: ODLUKA O PRODUŽETKU LAG NATJEČAJA ZA TIP OPERACIJE 1.3.3.**

Voditeljica LAG-a Vuka-Dunav upoznala je članove Skupštine da je do 29. lipnja pristiglo svega 12 projektnih prijava, a prema LRS LAG-a i planu raspisivanja natječaja, osigurana su sredstva za raspisivanje 15 projektnih prijava. Natječaj je trebao biti otvoren do 3. srpnja 2018. godine. Prijedlog je bio da se LAG natječaj za Tip operacije 1.3.3. produži za deset radnih dana, kako bi se iskoristila ukupna alokacija predviđena za ovaj tip operacije. Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad9: ODLUKA O IMENOVANJU ČLANOVA POVJERENSTVA ZA OTVARANJE PRIJAVA PROJEKATA:**

Prema Internim procedurama LAG- a, te Smjernicama APPRRR-a, nakon zaprimanja projektnih prijava pristiglih u roku, djelatnici LAG-a predaju pristigle projektne prijave Povjerenstvu za otvaranje projektnih prijava. Za članove povjerenstva predloženi su:

* Davor Tubanjski, Predsjednik povjerenstva,
* Ivana Čik, mag.ing.agr., članica povjerenstva,
* Nataša Tramišak, mag.iur., članica Povjerenstva.

Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad10: ODLUKA O IZMJENI ČLANOVA OCJENJIVAČKOG ODBORA**

Predsjednik LAG-a otvorio je ovu točku dnevnog reda, te je pojasnio razloge izmjene članova ocjenjivačkog odbora. Dana 23. ožujka 2018. godine, donesena je Odluka o članovima Ocjenjivačkog odbora, no kako bi se spriječili mogući sukobi interesa najavom prelaska dosadašnje djelatnice Ivane Šariri na drugi posao, umjesto nje u sastav Ocjenjivačkog odbora ulazi Maja Mrković, mag.oec. Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad11: ODLUKA O IZMJENI ZAMJENSKIH ČLANOVA OCJENJIVAČKOG ODBORA**

Obzirom da je došlo do promijene članova Ocjenjivačkog odbora, te je Maja Mrković kao zamjenski član pristupila sastavu Ocjenjivačkog odbora, Iva Nikolin, mag.ing.agr., predložena je za zamjenskog člana umjesto Maje Mrković, mag.oec.

Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad12: ODLUKA O IZNOSU NAKNADE ZA ČLANOVE OCJENJIVAČKOG ODBORA**

Voditeljica LAG-a obrazlaže članovima Skupštine, da je temeljem Tablice 1 najveći iznos prihvatljive liste troškova, usluge fizičkim i pravnim osobama koje nisu zaposlenici LAG-a u vezi s otvaranjem prijava projekata, administrativnom kontrolom i ocjenjivanjem prijava projekata iznosi 550 kn po osobi po jednoj prijavi, te im objašnjava koje će sve poslove obavljati Ocjenjivački odbor.

Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad13: ODLUKA O ODOBRENJU INTERNIH PROCEDURA LAG-a, KONTROLNE LISTE I POPRATNE DOKUMENTACIJE ZA TIP OPERACIJE 1.3.3.“POTPORA MALIH POLJOPRIVREDNIH GOSPODARSTAVA“**

Predsjednik LAG-a otvara ovu točku dnevnog reda i obrazlaže bitnost usvajanja ove točke. Kako bi se mogao transparentno provoditi natječaj te sve radnje vezane uz njega, bitno je usvojiti Internu proceduru LAG-a, te kontrolnu listu prema kojoj će se izvršavati administrativna kontrola (Analiza 1), te Analiza 2 u kojoj će se provesti ocjenjivanje kvalitete projekata. Također, ovom odlukom odobrava se i sva popratna dokumentacija koja sadržava kontrolne liste, evidencije i potrebne obrasce za tip operacije 1.3.3.

Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad14: ODLUKA O OSNIVANJU TIJELA NADLEŽNOG ZA PRIGOVORE**

Predsjednik LAG-a otvara ovu točku dnevnog reda, te objašnjava članovima kako je prema Internoj proceduri te Smjernicama i LRS LAG-a, potrebno osnovati tijelo nadležno za prigovore. Procedura vezana uz prigovore jasno je navedena u LAG natječaju te Internoj proceduri LAG-a. za članove tijela nadležnog za prigovore predlažu se:

* Iva Nikolin, mag.ing.agr.,
* Danijela Erkapić, bacc.osc.,
* Davorka Felendeš Pajcur, pristupnik.oec.

Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad15: RAZNO**

Budući da pitanja i prijedloga nije bilo, Predsjednik LAG-a još se jednom zahvalila svim prisutnima na odazivu, pozvala ih na daljnju suradnju te zaključila Skupštinu u 13:00 sati.

UBROJ: SK/18-27

U Antunovcu, 29. lipnja 2018. godine

Zapisničar: Ovjerovitelji zapisnika:

Ivana Čik Zdenko Đerđ Davor Tubanjski