**Izvještaj o radu LAG-a Vuka-Dunav za 2017. godinu**

1. **Organizacija rada i poslovanja LAG-a**

Tijekom 2017. godine ured LAG-a Vuka-Dunav poslovao je prema pravilima i propisima koje donosi pravilnik za provedbu Podmjere 19.2., 19.3. i 19.4.

U 2017. godini LAG Vuka-Dunav zaposlio je stručnu suradnicu za pripremu i provedbu EU projekata, pošto se pojavila potreba za dodatnim stručnog kadra za pripremu i raspisivanje LAG Natječaja, te vođenje uredskog poslovanja.

Sa svrhom informiranja naših članova, ali i šire javnosti LAG-a Vuka-Dunav učestalo je održavao i ažurirao Internet i Facebook stranice.

U uredu LAG-a za sve zainteresirane članove i nečlanove koji su imali pitanja vezana uz EU fondove, a posebno uz projekte Programa Ruralnog razvoja 2014.-2020., održavane su konzultacije i sastanci.

1. **Provedba Lokalne razvojne strategije**

LAG Vuka-Dunav je u studenom 2016. godine dobio odluku o privremenom odabiru od strane Agencije za plaćanja u poljoprivredi, ribarstvu i ruralnom razvoju, a 9. siječnja Odluku o odabiru LAG-a. Odlukom o odabiru LAG-a, LAG-u Vuka-Dunav su dodijeljena sredstva javne potpore za provedbu Podmjere 19.2., 19.3. i 19.4., unutar Mjere 19. „Potpora lokalnom razvoju u okviru inicijative LEADER (CLLD – lokalni razvoj pod vodstvom zajednice)“ u najvišem iznosu od 8.417.031,84 HRK.

Ugovor o dodjeli sredstava odabranom LAG-u potpisan je 17. veljače 2017. godine, između LAG-a Vuka-Dunav i Agencije za plaćanja u poljoprivredi, ribarstvu i ruralnom razvoju.

U 2017. godini, iskoristili smo i prvu izmjenu Lokalne razvojne strategije LAG-a, te smo napravili izmjenu Plana provedbe LRS. Izmjena LRS odnosila se na izmjenu tijeka provedbe LRS i procjene broja provedenih projekata unutar programskog razdoblja prema mjerama Programa ruralnog razvoja Republike Hrvatske 2014.-2020. Razlog izmjene LRS je izmjena plana natječaja ali i kasniji početak primjene, te povećanje alokacije zbog čega je došlo do promjene broja projekata te promjene postotaka alokacije po mjerama koje se nalaze unutar LRS.

1. **Provedba projekta suradnje LAG-a**

Lag Vuka-Dunav u skladu s odobrenom strategijom provoditi će projekte suradnje, te smo u 2017. godini uspostavili kontakt s Finskom, Irskom i Estonijom. Bio je dogovoren posjet LAG-u Vuka-Dunav koji je otkazan zbog vremenskih nepogoda. Pošto projekti suradnje nisu bili otvoreni u 2017. godini, odgodili smo suradnju s LAG-ovima iz navedenih zemalja.

1. **Osposobljavanje za Proizvođače/ice ratarskih kultura**

LAG Vuka-Dunav u 2017. godini započeo je s prikupljanjem prijava za Osposobljavanje za proizvođača/icu ratarskih kultura. Osposobljavanje je dovršeno u 2018. godini, a pohađalo ga je 6 polaznika. LAG je sufinancirao polaznike sa 600 kuna pop polazniku, dok su članovi LAG-a sufinancirani sa još dodatnih 200 kuna. Program osposobljavanja verificiran je od Ministarstva znanosti, obrazovanja i sporta.

1. **INA Zeleni pojas / Zeleni kutak na dječjim igralištima**

Projekt LAG-a Vuka-Dunav „Zeleni kutak na dječjim igralištima“ odabran je za realizaciju između stotinjak prijava u sklopu programa Zeleni pojas – natječaja za sufinanciranje projekata u području zaštite okoliša i prirode 2017. u organizaciji INA – Industrija nafte d.d.

Ovaj projekt obuhvaćeno je sufinanciranje opremanja dječjih igrališta koja se nalaze na lokacijama unutar 8 jedinica lokalne samouprave i 5 mjesnih odbora.

Igrališta su opremljena klupama, drvećem i koševima za razvrstavanje otpada.

Ukupna vrijednost projekta je 50.925,00 kuna. Ina je kroz Zeleni pojas projekt financirala sa 30.000,00 kn, dok je ostatak financirao LAG iz vlastitih sredstava.

1. **Zaželi – program zapošljavanja žena**

U 2017. godini LAG Vuka-Dunav potpisao je partnerski sporazum as Općinom Antunovac i Općinom Vladislavci u svrhu prijave na natječaj za Program Zaželi, s projektom Snaga žena – Skrbim za druge, brinem za sebe. Preko ovog programa zapošljavanja žena zaposleno je 25 žena, od čega su dvije žene zaposlene preko LAG-a Vuka-Dunav. Odluka o financiranju projektnog prijedloga Snaga žena – skrbim za druge, brinem za sebe donesena je 04. siječnja 2018. godine.

**U Antunovcu, 29. lipnja 2018. godine**

**Predsjednik LAG-a Vuka-Dunav**

**Davor Tubanjski**